Alice Brady

**Alice Brady** (født 2. november 1892 i New York City i New York, død 28. oktober 1939 samme sted) var en amerikansk skuespiller. Hun medvirket i over 80 filmer hvorav et femtitall var stumfilmer. Brady vant Oscar for beste kvinnelige birolle for rollen som fru Molly O'Leary i filmen *[[In Old Chicago]]* (1938). Hun har fått en stjerne på Hollywood Walk of Fame.

## Liv og virke
### Bakgrunn
Alice Bradys far var den innflytelsesrike teatermannen William A. Brady. Hennes mor, Rosemarie Brady, var danserinne og døde i 1895. Etter morens bortgang giftet hennes far seg igjen med skuespillerinnen Grace George som dermed ble Alice Bradys stemor.

### Teaterkarriere
Brady var fjorten år gammel da hun debuterte som teaterskuespiller. I 1911 da hun var 18 år, fikk hun sitt første engagement på Broadway i oppsetningen *The Balkan Princess* som hennes far arbeidet med. Hun fortsatte å opptre på Broadway i 22 år, ofte i produksjoner som faren produserte. I 1931 spilte hun i uroppførelsen av Eugene O'Neills stykke *[[Mourning Becomes Elektra]]*, en rolle som av visse ble ansett som hennes største fremgang.

### Filmkarriere

Bradys fars selskap arbeidet også med filmproduksjon og derigjennom fikk hun sin første filmrolle i *[[As Ye Sow]]* i 1914. Hun spilte i over 50 stumfilmer, ofte som glamorøs hovedrolleinnehaver.

Fra 1923 og ti år fremover trakk hun seg tilbake fra filmen for å helt vie seg til teater. Da hun vendte tilbake til filmens verden i 1933 ble det starten på hennes aller mest produktive periode. I 1933 spilte hun inn fem filmer for Metro-Goldwyn-Mayer på ett år. Hennes første talefilm ble *[[When Ladies Meet]]* (1933). I karrieren spilte hun blant annet mot kjente skuespillere som Fred Astaire, Ginger Rogers og Mae West.

Ved Oscar-gallaen i 1937 ble hun nominert til beste kvinnelige birolle for rollen i *[[Godfrey kan alt]]* (1936). Påfølgende år ble hun atter nominert i samme kategori og vant denne gang for rollen i *[[In Old Chicago]]* (1938).

Alice Brady var gift med skuespilleren James Crane fra 1920 til 1922 og sammen fikk de sønnen Donald. Brady og Crane spilte mot hverandre i tre filmer.

Hennes siste filmrolle var i *[[Young Me. Lincoln]]* som hadde premiere i 1939. Samme år døde hun av kreft.


La Vie de Bohême.jpg|*La Vie de Bohême*, 1916
'Bought and Paid For'.jpg|*Bought and Paid For*, 1916
'The Gilded Cage'.jpg|*The Gilded Cage*, 1916
The Hungry Heart.jpg|*The Hungry Heart*, 1917
The Dancer's Peril.jpg|*The Dancer's Peril*, 1917
A Self-Made Widow.jpg|*A Self-Made Widow*, 1917
Her Silent Sacrifice.jpg|*Her Silent Sacrifice*, 1917
Alice Brady in Woman and Wife.jpg|*Woman and Wife*, 1918
Woman and Wife.jpg|*Woman and Wife*, 1918
The Whirlpool (1918 movie advertisement).jpg|*The Whirlpool*, 1919
The World To Live In.jpg|*The World To Live In*, 1919


## Filmografi (utvalg)
* 1915 – *[[The Rack]]*
* 1916 – *[[The Ballet Girl]]*
* 1916 – *[[Bought and Paid For]]*
* 1916 – *[[The Gilded Cage]]*
* 1916 – *[[Then I’ll Come Back to You]]*
* 1916 – *[[The Woman in 47]]*
* 1917 – *[[Darkest Russia]]*
* 1917 – *[[Betsy Ross (1917)|Betsy Ross]]*
* 1917 – *[[The Divorce Game]]*
* 1917 – *[[Her Silent Sacrifice]]*
* 1917 – *[[A Hungry Heart]]*
* 1917 – *[[Maternity]]*
* 1917 – *[[A Maid of Belgium]]*
* 1917 – *[[A Self-Made Widow]]*
* 1917 – *[[A Woman Alone]]*
* 1918 – *[[At the Mercy of Men]]*
* 1918 – *[[The Whirlpool (1918)|The Whirlpool]]*
* 1918 – *[[The Death Dance]]*
* 1918 – *[[Her Great Chance]]*
* 1918 – *[[In the Hollow of Her Hand]]*
* 1918 – *[[The Ordeal of Rosetta]]*
* 1918 – *[[Woman and Wife]]*
* 1918 – *[[The End of the Road]]*
* 1919 – *[[Marie, Ltd.]]*
* 1920 – *[[A Dark Lantern]]*
* 1920 – *[[The Fear Market]]*
* 1920 – *[[The New York Idea]]*
* 1920 – *[[Sinners (film fra 1920)|Sinners]]*
* 1921 – *[[Dawn of the East]]*
* 1921 – *[[Out of the Chorus]]*
* 1921 – *[[Hush Money (1921)|Hush Money]]*
* 1936 – *[[Godfrey kan alt]]*
* 1938 – *[[In Old Chicago]]*

## Referanser


## Eksterne lenker
*